Yeridi (Aşıq Qurbani)
Ey ariflər, eynim yaş ilə doldu, 
Sel-sel oldu, üzüm üstə yeridi. 
Aləmi-röyada gördüm camalın,
Elə bildim mələklərin biridi.

Qızıl gülü dəstə-dəstə dərəm mən, 
Dərib-dərib pünhan yerə sərəm mən, 
Əhdim budu, bir də yarı görəm mən, 
Gözüm gözlərinin intizarıdı.

Əzəl başdan belə yazıldı yazı,
Şirindi söhbəti, şirindi sazı,
Gəncə şəhərində Ziyad xan qızı, 
Qurbanini oda salan Pəridi.
Qoşmalar